Diari Oficial de la Generalitat Valenciana


Sumari del DOGV 5844, del 08-09-2008 (2008/10435)

RESOLUCIÓ d'1 de setembre de 2008, de la Direcció General d'Ordenació i Centres Docents, per la que es publica la relació de matèries optatives de disseny propi autoritzades i denegades a partir del curs 2008-2009 als centres de la Comunitat Valenciana que impartixen ensenyances d'educació secundària obligatòria.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5844

Data del DOGV
:   08-09-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/10369


Data del document
:   01-09-2008

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * ensenyament secundari
    * planificació educativa
    * centre d'ensenyament
    * programa d'ensenyament
    * ensenyament obligatori

RESOLUCIÓ d'1 de setembre de 2008, de la Direcció General d'Ordenació i Centres Docents, per la que es publica la relació de matèries optatives de disseny propi autoritzades i denegades a partir del curs 2008-2009 als centres de la Comunitat Valenciana que impartixen ensenyances d'educació secundària obligatòria. [2008/10323]
Vista l'Orde de 27 de maig de 2008 (DOCV de 12.06.08), de la Conselleria d'Educació, per la que es regulen les matèries optatives en l'educació secundària obligatòria, en particular l'article 3.3 i els articles 7 i 8 preferentment.
Vistes les sol·licituds efectuades pels centres, així com els informes de la Inspecció Educativa i les propostes de les direccions territorials competents en matèria d'educació.
En virtut de l'article set de l'orde mencionada, que atorga a la Direcció General d'Ordenació i Centres Docents la facultat d'aprovar la relació de matèries optatives de disseny propi que els centres oferiran al seu alumnat, resolc:
Primer
1. Fer pública la relació de matèries optatives de disseny propi per a impartir en tercer curs, autoritzades i denegades, a partir del curs 2008-2009, als centres docents, públics i privats, dependents de la Conselleria d'Educació de la Generalitat, que impartixen ensenyances d'educació secundària obligatòria.
2. La relació de matèries optatives de disseny propi autoritzades és la que figura en l'annex I d'esta resolució.
3. La relació de matèries optatives de disseny propi denegades és la que figura en l'annex II d'esta resolució.
4. La relació de matèries optatives d'oferta obligada i d'oferta general no requerix cap autorització per a la seua impartició. Tots els centres, públics i privats, inclouran en la seua oferta ensenyances de les matèries optatives d'oferta obligada.
Segon
D'acord amb l'article 8 apartat 3 de l'Orde de 27 de maig de 2008, les matèries autoritzades podran ser impartides en cursos successius sense necessitat una nova autorització, fins que no es modifiquen les condicions en què han sigut autoritzades.
Tercer
Cap centre podrà oferir i, per tant d'impartir, matèries optatives de disseny propi que no hagen sigut autoritzades per esta resolució.
Quart
La Inspecció Educativa vetlarà per l'estricte compliment del que establix la present resolució.
Quint
Els titulars dels centres privats i les persones interessades podran interposar recurs d'alçada contra esta resolució davant de l'òrgan que hi ha dictat l'acte o davant del superior jeràrquic, en el termini d'un mes, a comptar de l'endemà de la publicació en el Diari Oficial de la Comunitat Valenciana, segons el que preveu els articles 107, 114 i 115 de la Llei 4/1999, de Règim Jurídic de les Administracions Públiques i del Procediment Administratiu Comú.
València, 1 de setembre de 2008.- El director general d'Ordenació i Centres Docents: Francisco Baila Herrera.